มันนี่ทูเดย์
บริษัท ไทยพาณิชย์ประกันชีวิต (SCBLIFE) เร่งให้ความช่วยเหลือแก่ลูกค้าผู้เอาประกันภัยที่ประสบเหตุอุทกภัยในพื้นที่ภาคใต้
28 ม.ค. 2560

ยืดเวลาต่อกรมธรรม์อีก 6 เดือน
บริษัท ไทยพาณิชย์ประกันชีวิต (SCBLIFE) เร่งให้ความช่วยเหลือแก่ลูกค้าผู้เอาประกันภัยที่ประสบเหตุอุทกภัยในพื้นที่ภาคใต้ โดยออกมาตรการช่วยเหลือด้านกรมธรรม์ ขยายระยะเวลาผ่อนผันการชำระเบี้ยประกันภัยจากเดิมเป็น 91 วัน และขยายช่วงเวลาต่ออายุกรมธรรม์ที่ขาดอายุ หรือเปลี่ยนสถานะเป็น 6 เดือน เพื่อมุ่งบรรเทาความเดือดร้อน และเยียวยาให้แก่ลูกค้าและครอบครัวได้ฟื้นตัวคืนสู่สภาวะปกติให้เร็วที่สุด  
เปิดประมูลตั๋วเงิน 
ธนาคารแห่งประเทศไทย (ธปท.) ประกาศกำหนดการจัดจำหน่ายตั๋วเงินคลังประจำเดือน ก.พ. 2560 หลังกระทรวงการคลังได้รับความเห็นชอบจากคณะรัฐมนตรี (ครม.) เป็นวงเงินรวม 8 หมื่นล้านบาท แบ่งเป็น งวดที่ 18/28/60 จำนวน 2 หมื่นล้านบาท อายุ 28 วัน เปิดประมูลขาย 30 ม.ค. และครบกำหนด 1 มี.ค.นี้ งวดที่ 19/28/60 จำนวน 2 หมื่นล้านบาท อายุ 28 วัน เปิดประมูล 6 ก.พ. และครบกำหนด 8 มี.ค.นี้ งวดที่ 20/28/60 จำนวน 2 หมื่นล้านบาท อายุ 28 วัน เปิดประมูล 10 ก.พ. และครบกำหนด 15 มี.ค. และงวด 21/28/60 จำนวน 2 หมื่นล้านบาท อายุ 28 วัน เปิดประมูล 20 ก.พ. และครบ 22 มี.ค.ปีนี้